**Dohoda o mimosúdnom vyrovnaní**

**uzavretá podľa § 51 zákona č. 40/1964 Zb. Občiansky zákonník v znení neskorších predpisov (ďalej len „dohoda“)**

*uzavretá medzi účastníkmi dohody*

**1. Zmluvná strana 1 (v súdnom konaní žalovaný):**

Názov: **Mestská časť Košice– Sídlisko KVP**

Sídlo: **Trieda KVP 1, 040 23 Košice**

IČO: **00691089**

Štatutárny zástupca: **Ing. Alfonz Halenár – starosta MČ**

**(ďalej len „žalovaný“)**

**a**

**2. Zmluvná strana 2 (v súdnom konaní žalobkyňa):**

Názov:

Sídlo:

**(ďalej len „žalobkyňa“)**

***(ďalej spolu aj ako „účastníci dohody“)***

*za nasledovných dohodnutých podmienok :*

**Článok I.**

**Predmet dohody a spôsob vyrovnania**

1. Návrhom podaným na Okresnom súde Košice II sa žalobkyňa domáha od žalovaného zaplatenia sumy 11.059,50 € pozostávajúcej z bolestného v sume 1590,60 €, sťaženia spoločenského uplatnenia v sume1735,20 € a náhrady za stratu na zárobku v sume 7733,70 € spolu s úrokom z omeškania v sume 2 % ročne od 3.11.2010 do zaplatenia, náhrady trov právneho zastúpenia, (odmena za 1 úkon právnej služby podľa § 10 ods. 1 vyhl. č. 655/2004 Z. z. pri predmete sporu 11.059,50 € činí 270,54 €), ako náhradu škody za úraz, ktorý utrpela 20.2.2009 pri páde na neudržiavanom chodníku na ulici Starozagorskej v Košiciach.

Okresný súd  Košice II vydal rozsudok, ktorý určuje, že nárok žalobkyne voči žalovanému je čo do základu voči žalovanému dôvodný. Žalovaný podal odvolanie proti tomuto rozsudku, pričom Krajský súd v Košiciach  predmetný rozsudok potvrdil.

2. V rámci mimosúdneho rokovania medzi účastníkmi tejto dohody došlo k zmierlivému vyriešeniu veci za podmienok dohodnutých v tejto dohode.

Žalovaný uznáva dlh čo do dôvodu a výšky, ktorý vznikol ako náhrada škody za úraz v dôsledku pádu na chodníku na Starozagorskej ulici v Košiciach takto :

Celková suma spolu : 11.000,- €, (slovom jedenásťtisíc eur)

3. Podmienkou platnosti a účinnosti tejto dohody je schválenie dohody o mimosúdnom vyrovnaní medzi žalobkyňou a  Mestskou časťou Košice-Sídlisko KVP, Trieda KVP 1, Košice, vo veci náhrady škody za úraz Miestnym zastupiteľstvom mestskej časti KVP.

4. Žalovaný sa zaväzuje zaplatiť žalobkyni sumu 11.000,- €, (slovom jedenásťtisíc eur) v nasledovných splátkach:

- 1. splátka vo výške 50% do 31. 12. 2016 a

- 2. splátka vo výške 50 % do 05. 01. 2017 a to vždy bezhotovostne, na účet žalobkyne: IBAN ...........................

Dohodnuté splátky po 5.500 € sa považujú za uhradené pripísaním sumy na účet žalobkyne.

5. Žalobkyňa sa zaväzuje do piatich dní odo dňa pripísania všetkých finančných prostriedkov na účet podľa článku I bodu 4 tejto dohody zobrať žalobný návrh podaný na Okresnom súde Košice II späť. Žalobkyňa je povinná obratom informovať žalovaného o späťvzatí žalobného návrhu.

Žalovaný sa zaväzuje so spaťvzatím žaloby vysloviť súhlas.

Účastníci dohody sa zároveň dohodli, že každý bude znášať vlastné náklady súdneho konania a to vrátane trov právneho zastupovania.

6. Účastníci tejto dohody prehlasujú, že nebudú mať voči sebe žiadne ďalšie nároky a nebudú si poskytovať žiadne ďalšie finančné vyrovnania v súvislosti s predmetom tejto dohody.

**Článok II.**

**Záverečné ustanovenia**

1. Práva a povinnostitouto dohodouzvlášť neupravené sa riadia príslušnými ustanoveniami

Občianskeho zákonníka a ostatných všeobecne záväzných právnych predpisov platných na

území Slovenskej republiky.

2.Dohoda sa vyhotovuje v  štyroch (4) rovnopisoch s platnosťou originálu, pričom každý

z účastníkov tejto dohody obdrží po dva (2) rovnopisy.

3. Dohoda nadobúda platnosť dňom jej podpísania oboma účastníkmi dohody (po predchádzajúcom súhlase miestneho zastupiteľstva) a účinnosť

v zmysle platnej právnej úpravy.

4. Účastníci dohody vyhlasujú, že túto dohodu uzatvorili slobodne a vážne, nie v tiesni a  za

nápadne nevýhodných podmienok, prečítali si ju, porozumeli jej a  nemajú proti jej forme

a obsahu žiadne výhrady, čo potvrdzujú vlastnoručnými podpismi.

V Košiciach, dňa................. V Košiciach, dňa.........................

Za navrhovateľa : Za odporcu:

......................................................... ....................................................

žalobkyňa Ing. Alfonz Halenár - starosta

Mestskej časti Košice-Sídlisko KVP

Príloha: uznesenie Miestneho zastupiteľstva MČ Košice – Sídlisko KVP