**Mestská časť Košice - Sídlisko KVP**

**Návrh rozpočtu na rok 2017**

**a roky 2018, 2019**



December 2016

**Rozpočet Mestskej časti Košice – Sídlisko KVP**

**na roky 2017 - 2019**

Rozpočet mestskej časti je základným nástrojomfinančného hospodárenia v príslušnom rozpočtovom roku, ktorým sa riadi financovanie úloh a funkcií mestskej časti. Je súčasťou rozpočtu sektora verejnej správy. Vyjadruje samostatnosť hospodárenia mestskej časti.

Návrh rozpočtu MČ Košice - Sídlisko KVP, ako aj programového rozpočtu MČ na roky 2017

-2019 je zostavený v súlade s nasledovnými právnymi normami:

* so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* ústavným zákonom o rozpočtovej zodpovednosti č. 493/2011 Z.z.,
* so zákonom č. 369/1990 Zb. o obecnom zriadení v znení neskorších predpisov,
* s opatrením MF SR č. MF/010175/2004-42 zo dňa 8.12.2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov .

Rozpočet MČ KVP na rok 2017 je v súlade s § 10 ods. 3 zák. č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov navrhnutý ako vyrovnaný, t.j. rozdiel medzi príjmami a výdavkami bežného, kapitálového rozpočtu a finančných operácií je vyrovnaný. Bežný rozpočet je navrhovaný ako vyrovnaný , kapitálový rozpočet je navrhovaný so schodkom v  sume 170 300,- €. Schodok kapitálového rozpočtu je krytý príjmovými finančnými operáciami – prevodom z  rezervného fondu MČ KVP v sume 170 300,- €.

*Návrh rozpočtu je zostavený aj ako programový t.j. zdôrazňujúci vzťah medzi rozpočtovými výdavkami a očakávanými výstupmi a výsledkami realizovaných rozpočtových programov a aktivít. Pre roky 2017-2019 je rozpočtovaných 9 programov, ktoré predstavujú 41 podprogramov a 12 prvkov slúžiacich k plneniu zámeru jednotlivých programov*.

Rozpočet Mestskej časti Košice – Sídlisko KVP sa zostavuje podľa § 9 zákona č. 583/2004 Z.z. na obdobie rokov 2017 – 2019 ako viacročný rozpočet. *Záväzným rozpočtom je rozpočet na nasledujúci rok, teda na rok 2017*. V zmysle vyššie uvedenej právnej normy rozpočet na roky 2018 a 2019 *nie je záväzný* .

Mestská časť Košice – Sídlisko KVP zapracovala do svojho návrhu rozpočtu finančné toky zo štátneho rozpočtu a rozpočtu Mesta Košice. Prednostne bolo zabezpečené krytie výdajov zo záväzkov mestskej časti, ktoré vyplývajú z povinností ustanovených zák. č. 369/1990 Zb. o obecnom zriadení a zákonom č. 401/1990 Zb. o Meste Košice v znení neskorších zmien a doplnkov.

**1. P R Í J M O V Á Č A S  Ť**

**B e ž n é p r í j m y :**

Pre obce v rámci jej príjmovej základne je dôležitý zákon č. 564/2004 Z.z. o rozpočtovom určení výnosu dane z príjmov územnej samosprávy. Pre rok 2017 sme zahrnuli do rozpočtu daňové a nedaňové príjmy. Podstatnú časť tvoria daňové príjmy, a to podiel na dani z príjmov fyzických osôb. U nedaňových príjmov sú to najmä príjmy z prenájmu majetku, ktorý ma MČ v správe, administratívne poplatky, úroky, poplatky z náhodného predaja a služieb, ostatné príjmy, transfer zo ŠR a transfer z rozpočtu Mesta Košice.

Do príjmovej časti bežného rozpočtu sme zapracovali:

* **podiel dane z príjmov fyzických osôb 797 826 EUR**

* **transfer z rozpočtu Mesta Košice**

**- stravovanie dôchodcov 2 500 EUR**

* **príjmy z vlastných zdrojov / príjmy z prenájmu,**

**administratívne poplatky, úroky, pokuty a penále,**

**ostatné príjmy/ 352 999 EUR**

* **transfer zo štátneho rozpočtu a ESF 63 713 EUR**

**S p o l u : 1 217 038 EUR**

**Príjmová časť f i n a n č n ý c h o p e r á c i í:**

Do príjmovej časti finančných operácií sme zapracovali:

* **prevody prostriedkov z peňažných fondov (z rezervného fondu) 170 300,- EUR**

Tieto sú rozpočtované na krytie kapitálových výdavkov , a to:

* PD - Rekonštrukcia schodov Dénešova 65 (bezbariérové)
* PD - Uzamykateľné kontajneroviská – I. etapa
* PD - Chodník k ZŠ Čordákova
* PD - Rekonštrukcia oporných múrov – ul. Cottbuská a Bauerova
* PD - Revitalizácia vyvýšených kvetinových záhonov – architektonický návrh
* Geodetické zamerania k projektom
* Bezbariérový chodník Wuppertálska – Titogradská
* Chodník Starozagorská 6 (po bazéne)
* Chodník k ZŠ Čordákova
* Rekonštrukcia chodníkov na dopravnom ihrisku
* Uzamykateľné kontajneroviská – I. etapa
* Detské ihrisko Drábova
* Nákup elektrickej kolobežky
* Rekonštrukcia a modernizácia softvéru
* Štruktúrovaná kabeláž
* Rekonštrukcia a modernizácia zabezpečovacieho zariadenia
* Klimatizačné zariadenie – II. etapa

Celkové príjmy rozpočtu MČ Košice – Sídlisko KVP (bežného, kapitálového a príjmových finančných operácií) sú rozpočtované vo výške **1 387 338,- €.**

**2. V Ý D A V K O V Á Č A S Ť**

Celkové výdavky rozpočtu MČ Košice – Sídlisko KVP (bežného a kapitálového) sú rozpočtované vo výške **1 387 338,- €,** a to :

**B e ž n é v ý d a v k y : 1 217 038,- €**

**K a p i t á l o v é v ý d a v k y : 170 300,- €**

Bežný rozpočet je zostavený ako vyrovnaný. Kapitálový rozpočet je zostavený ako schodkový, čo je v súlade s ustanovením § 10 ods. 7 zákona NR SR č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov.

*Obsahová náplň bežného a kapitálového rozpočtu je uvedená v tabuľkovej časti finančného rozpočtu ako aj v jednotlivých podprogramoch a prvkoch Programového rozpočtu MČ Košice*

*–Sídlisko KVP.*

Spracovala: Ing. Ľudmila Nogová