**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za mesiac**

**október 2016**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za mesiac október 2016 zrealizované rozpočtové opatrenia, a to:

* **zmeny v príjmovej a vo výdavkovej časti bežného rozpočtu**

**Príjmy:**

V  príjmovej časti je riešený presun rozpočtu medzi položkami 243 – úroky z účtov finančného hospodárenia a 221 – administratívne poplatky z dôvodu vyšších príjmov z úrokov z kreditných zostatkov na účtoch MČ než bolo pôvodne rozpočtované.

**Výdavky:**

* ***Podprogram 9.1: Administratíva -*** zmena rozpočtu v rámci analytického členenia na položke 642 a presun medzi položkami 611 a 642 bola z dôvodu vyšších výdavkov za náhradu príjmu pri dočasnej pracovnej neschopnosti zamestnanca platenú zamestnávateľom v celkovej sume 500,- €.
* ***Podprogram 9.1: Administratíva;* *Podprogram 2.4: Hospodárska správa, prevádzka a údržba budov –*** zmena rozpočtu v rámci obidvoch podprogramov v rámci schválenej položky 633 v celkovej sume 250,- € bola z dôvodu potreby riešiť nákup všeobecného materiálu nevyhnutného pre výkon práce zamestnanca vo vyššej čiastke, než bolo schválené v pôvodnom rozpočte.
* ***Podprogram 7.7: Verejné priestranstvá - z***mena rozpočtu v rámci schválenej položky 635 v sume 268,- € a medzi položkami 635 a 636 v sume 77,- € bola z dôvodu potreby zúčtovania údržby exteriérového kamerového systému na položke – údržba špeciálnych strojov a prístrojov. Ďalším dôvodom bola potreba riešiť opravu vianočnej výzdoby.
* ***Podprogram 4.3: Správa a údržba miestnych komunikácií –*** presun rozpočtu medzi položkami 632 a 635 bol z dôvodu vyšších skutočných nákladov za stočné z parkovísk, než bolo plánované v pôvodnom rozpočte.
* ***Podprogram 2.4: Hospodárska správa, prevádzka a údržba budov - z***mena rozpočtu v rámci schválenej položky 620 v sume 910,- € bola z dôvodu presunu rozpočtu v rámci odvodov poistného do Všeobecnej zdravotnej poisťovne a odvodov do ostatných zdravotných poisťovní.
* ***Podprogram 3.2: Obecné noviny- z***mena rozpočtu v rámci schválenej položky 620 v sume 15,- € a 637 v sume 80,- € bola z dôvodu zmien v riešení roznášky obecných novín Kvapka .

Spracovala: Ing. Ľudmila Nogová